मिलनसार ‘धर्ती रक्षक’ को अवसान  
नेपाली सैनिकवृत्तमा मिलनसार व्यक्ति को ? भनेर प्रश्न गर्दा महासेनानी कैलाश गुरूङको नाम अग्रणी रूपमा आउने गर्थ्यो । उनी कसैलाई सितिमित बिजाउँदैनथे । सैनिक हवाई महानिर्देशनालयमा विमान चालक कैलाशले आफूले अमेरिकामा सिकेको सीप मार्फत आफ्नै उपनाम जस्तै धेरैको रक्षा गरेका थिए । धेरैको उद्धार गरेका थिए । 


काठमाडौं — नेपाली सैनिकवृत्तमा मिलनसार व्यक्ति को ? भनेर प्रश्न गर्दा महासेनानी कैलाश गुरूङको नाम अग्रणी रूपमा आउने गर्थ्यो । उनी कसैलाई सितिमित बिजाउँदैनथे । सैनिक हवाई महानिर्देशनालयमा विमान चालक कैलाशले आफूले अमेरिकामा सिकेको सीप मार्फत आफ्नै उपनाम जस्तै धेरैको रक्षा गरेका थिए । धेरैको उद्धार गरेका थिए । नेपाली सैनिक वृत्तमा मिलनसार व्यक्ति को ? भनेर प्रश्न गर्दा महासेनानी कैलाश गुरूङको नाम अग्रणी रूपमा आउने गर्थ्यो । उनी कसैलाई सितिमित बिजाउँदैनथे । सैनिक हवाई महानिर्देशनालयमा विमान चालक कैलाशले आफूले अमेरिकामा सिकेको सीप मार्फत आफ्नै उपनाम जस्तै धेरैको रक्षा गरेका थिए । धेरैको उद्धार गरेका थिए । हुम्लास्थित सिमकोटका लागि सुर्खेतबाट उडेको सेनाको स्काई ट्रक (जहाज) बाजुराको कोल्टी विमानस्थलमा दुर्घटना हुँदा यिनै मिलनसार कैलाशको घटनास्थलमै मृत्यु भयो, विमानकी सहचालक मेजर अनिता आले र स्टेवार्ड पूर्णबहादुर खड्का गम्भिर घाइते छन् । भोजपुर छिनामखुका कैलाशले आफ्नो गाउँबाटै प्राथमिक शिक्षा लिएर २०४६ सालमा सेकेन्ड लेफ्टिनेन्टबाट नेपाली सेनामा प्रवेश गरेका थिए । ‘हामी बच्चादेखि कै साथी हौं । पढ्नेदेखि पौडी खेल्ने र चराको पछिपछि दौडने काम समेत गर्‍याैं । उ साहित्यमा पनि राम्रो थियो र पढाईमा तेज,’ बाल्यकालका साथी तथा कवि श्रवण मुकारूङ सम्झन्छन्, ‘आईए पास गरेपछि उसले सेनामा जाने निधो गर्‍यो । पछि त्यहिँबाट हवाई सम्बन्धि पढ्न अमेरिका गए ।’ आफ्नो साथीको ४७ वर्षको उमेरमा भएको असायमिक निधनले श्रवण स्तब्ध छन् । भन्छन्, ‘सेनामा जागिर खाएर पनि उसले देशलाई सेवा गर्थे नै साथमा साहित्यको क्षेत्रमा पनि क्रियाशिल थिए । कैलाशले देश प्रेम, सैनिक गीत र अन्य प्रेम सम्बन्धि गीतहरूको धेरै रचना गरेका छन् । उनी सिरियस साहित्यकार हुन् ।’ तत्कालिन प्रधानपञ्चका नरबहादुर गुरूङका माइला छोरा हुन्, कैलाश । उनका दुई छोरी छन्, १२ वर्षभन्दा कम उमेरका । कैलाशकी पत्नि सावित्री रत्न गुरूङ पनि नेपाली सेनामै कार्यरत छिन् । सावित्री प्राड (कानुन) विभाग अन्तरगतकी प्रमुख सेनानी हुन् । भोजपुरका युवा पत्रकार मनबहादुर बस्नेत सम्झन्छन्, ‘सानो छदा गाउँमा के बन्ने भन्ने कुरा हुँदा, कैलाश जस्तो हुनु पर्छ भन्ने चर्चा हुन्थ्यो ।’ गायक तथा संगीतकार गणेश रसिक नाताले कैलाशका मामा हुन् । ‘सानै उमेरदेखि राम्रो गर्दै आइरहेको र मिलनसार मान्छे थियो,’ उनी सम्झन्छन्, ‘उनको निधनले पिडा भएको छ ।’ कैलाशका साथी कमल गुरूङ उनको मृत्युको खबर सपना जस्तो भएको बताउँछन् । ‘सेनामा मात्र काम गर्ने होइन, साहित्यमा पनि उत्तिकै राम्रा थिए,’ उनले भने, ‘आवश्यक पर्दा सबैलाई सहयोग गर्ने । सेनाभित्र पनि आफूभन्दा सानालाई माया गर्ने र ठूलालाई आदर गर्ने उनको व्यवहारले सबैको मन जितेका थियो ।’ कैलाशको फेसबुकमा आफ्नो एकाउन्ट नाम छ, ‘धर्ती रक्षक’ । हुम्लाको खराब मौसममा उनले जहाजलाई आपत्तकालिन अवतरण गर्दा आफ्नो ज्यान गुमाए पनि आफ्ना दुई सहकर्मीलाई बचाए । यतिमा उनको रक्षकी स्वभाव सकिन्न । २०७२ को वैशाख १२ मा गएको महाभूकम्पमा कैलाशले नेपाली सेनाको जहाज चलाउँदै सयौं घाइतेको उद्धार गरे । अन्य आपत्तकालिन समयमा पनि उनले मुलुकका विभिन्न स्थानबाट उद्धारहरु गरे । आफूले फेसबुकमा दिएको उपनाम ‘धर्ती रक्षक’ लाई कैलाशले आफ्नो कर्मबाटै सावित गरे । अग्लो ज्यान, हसिलो अनुहार र त्यसमाथि नेपाली सैनिक पोशाकमा कुनै हलिउड हिरो जस्तो देखिने कैशालले चैत ३० मा मुस्कानसहित फोटो शेयर गरेका थिए । फिलिपिन्सको समुन्द्र छेउको डाँडाबाट शेयर गरेको उक्त फोटोको तल्लो भागमा लेखिएको छ, ‘परदेशमा ज्यान नेपालमा मन ।’ 